Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 2 Pv 449/13/6613	Žiar nad Hronom, 16.4.2015
EEČ : 2-52-67-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona

Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 6.12.2013, spisová značka 2 Pv 449/13/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 26. 06. 2013 v čase asi o 8.30 h viedla osobné motorové vozidlo zn. BMW, ev. č. XXXXX, po ceste III/06527 vedúcej z miestnej časti zvanej Láne do obce Sklené Teplice tým spôsobom, že v km 8,935 v križovatke s cestou III/0652 odbočovaľa vľavo, pričom nedala prednosť po hlavnej ceste jazdiacemu motocyklu zn. Gilera Runner, ev. č. XXXXX, ktorý viedol XXXXX v smere Banská Štiavnica - Sklené Teplice, pričom došlo ku kontaktu pravej prednej časti vozidla BMW s ľavou bočnou časťou motocykla v mieste predkolenia s členkovou časťou ľavej dolnej končatiny spolujazdca na motocykli XXXXX, nar. XXXXX, následkom čoho tento utrpel zranenia - trieštivú zlomeninu vonkajšieho členka vľavo, podvrtnutie v ľavom členkovom kĺbe, zmliaždenie kĺbu ľavého kolena, natrhnutie vonkajšieho postranného členkového väzu vľavo a psychotraumatický šok ľachkého stupňa, ktoré si vyžiadali dobu liečenia do dňa vypracovania znaleckého posudku - 15. 08. 2013, pričom liečenie stále trvalo,

Uznesením prokurátora Okresnej prokuratúry Žiar nad Hronom zo dňa 6.12.2013, spisová značka 2 Pv 449/13/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 2 Pv 449/13 zo dňa 06. 12. 2013 bolo proti obv. XXXXX trestné stíhanie za prečin ublíženia na zdraví podľa § 157 ods. 1, ods. 2 písm. a) Trestného zákona podmienečne zastavené podľa § 216 ods. 1 Tresetného poriadku. Zároveň jej bola určená skúšobná doba v trvaní 15 mesiacov. Uznesenie nadobudlo právoplatnosť dňa 14. 12. 2013. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvinenú vyžiadané správy z registra trestov, Okresného úradu Žiar nad Hronom, odboru všeobecnej vnútornej správy, Okresného riaditeľstva PZ, odboru kriminálnej polície Žiar nad Hronom a Obce Sklené Teplice, z ktorých vyplýva, že počas skúšobnej doby viedla riadny život, nedopustila sa žiadneho protiprávneho konania, teda vyhovela uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť do troch dní odo dňa oznámenia prostredníctvom tunajšej prokuratúry Krajskej prokuratúre Banská Bystrica.
Sťažnosť má odkladný účinok.

JUDr. Slavomír Višňovský
prokurátor